0400134-2102030008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 134 


21 Φεβρουάριου 2003 


ΑΠΟΦΑΣΕΙ Σ 

Αριθ. 1643 

Έγκριση τοπικού ρυμοτομικού σχεδίου στην εκτός σχε¬ 
δίου περιοχή του δήμου Λαυρεωτικής Ν. Αττικής, για 
τον καθορισμό χώρου ανέγερσης του «Τεχνολογικού 
Πολιτιστικού Πάρκου Λαυρίου» και καθορισμός ειδι¬ 
κών όρων και περιορισμών δόμησης σε κτίρια που 
έχουν χαρακτηρισθεί ως ιστορικά διατηρητέα μνη¬ 
μεία. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ - 
ΠΟΛΙΤΙΣΜΟΥ 

Έχοντας υπόψη: 

1. Τις διατάξεις των άρθρων 110, 114, 248, 249 και 250 
του από 14.7.1999 Π. Δ/τος «Κώδικας Βασικής Πολεοδο- 
μικής Νομοθεσίας» (Δ' 580), όπως τα άρθρα 248, 249 και 
250 τροποποιήθηκαν μετά άρθρα 5,6 και 7 αντίστοιχα του 
Ν. 2831/2000 «Τροποποίηση των διατάξεων του Ν. 1577/ 
1985 «Γενικός Οικοδομικός Κανονισμός» και άλλες πο- 
λεοδομικές διατάξεις» (Α' 140). 

2. Τις διατάξεις της παρ. 2 περ. δ'του άρθρου 29 του 
Ν. 2831/2000 (Α' 140), όπως αυτό αντικαταστάθηκε με το 
άρθρο 10 του Ν. 3044/2002 «Μεταφορά Συντελεστή Δό¬ 
μησης και ρυθμίσεις άλλων θεμάτων αρμοδιότητας του 
Υπουργείου Περιβάλλοντος, Χωροταξίας και Δημοσίων 
Έργων» (Α' 197). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) και 
αντικαταστάθηκε με την παρ. 2α του άρθρου 1 του Ν. 
2469/1997 (Α'38). 

4. Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλλο¬ 
ντος Χωροταξίας και Δημοσίων Έργων στους Υφυπουρ¬ 
γούς Περιβάλλοντος, Χωροταξίας και Δημοσίων Έργων» 
(Β' 1484). 

5. Την 85766/6244/16.9.1993 απόφαση του Υφυπουρ¬ 
γού Περιβάλλοντος, Χωροταξίας και Δημοσίων Έργων 
και του Υφυπουργού Γεωργίας «Έγκριση Γενικού Πολεο- 
δομικού Σχεδίου (Γ.Π.Σ.) του οικισμού Λαυρίου του Δή¬ 
μου Λαυρεωτικής (Ν. Αττικής)» (Δ' 1260), όπωςτροποποι- 


ήθηκε με την 2726/553/10.5.1995 όμοια απόφαση του 
Υπουργού Περιβάλλοντος, Χωροταξίας και Δημοσίων 
Έργων (Δ' 374). 

6. Την ΥΠΠΟ/ΔΙΛΑΠ/Γ/874/874/17644/14.4.1992 από¬ 
φαση του Υπουργού Πολιτισμού «Χαρακτηρισμός ως 
ιστορικών διατηρητέων μνημείων των εγκαταστάσεων 
του μεταλλουργικού εργοστασίου (κτίρια, μηχανολογι¬ 
κός τεχνολογικός εξοπλισμός) της Γαλλικής Εταιρείας 
Μεταλλείων Λαυρίου και της Ελληνικής Μεταλλευτικής 
Μεταλλουργικής Εταιρείας Λαυρίου (ΕΜΜΕΛ) στην πόλη 
του Λαυρίου και ορισμός ζώνης προστασίας» (Β' 293). 

7. Τις 166/2000 και 213/2000 γνωμοδοτήσεις του Κε¬ 
ντρικού Συμβουλίου Χωροταξίας, Οικισμού και Περιβάλ¬ 
λοντος. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., αποφα¬ 
σίζουμε: 

Άρθρο 1 

Εγκρίνεται τοπικό ρυμοτομικό σχέδιο στην εκτός εγκε¬ 
κριμένου σχεδίου περιοχή του δήμου Λαυρεωτικής (Ν. 
Αττικής), για τον καθορισμό χώρου ανέγερσης του «Τε¬ 
χνολογικού Πολιτιστικού Πάρκου Λαυρίου (ΤΠΠΛ)», όπως 
ο χώρος φαίνεται με στοιχεία ΑΒΓ ΔΕΖΗΘΙΚΛΜΝΞ 
Ο Π Ρ Σ Τ Υ Φ X Ψ Ω Α1 Β1 Γ1 Δ1 Ε1 Ζ1 Η1 Θ1 II 

ΚΙ Λ1 ΜΙ Ν1 ΞΙ ΟΙ Π1 Ρ1 ΣΙ ΤΙ Υ1 Φ1 XI Ψ1 Ω1 Α2 

Β2 Γ2 Δ2 Ε2 Ζ2 Η2 02 12 Κ2 Λ2 Μ2 Ν2 Ξ2 02 Π2 Ρ2 

Σ2 Τ2 Υ2 Φ2 Χ2 Ψ2 Ω2 Α3 Β3 Γ3 Δ3 Ε3 Ζ3 Η3 Α στο 

σχετικό πρωτότυπο διάγραμμα σε κλίμακα 1:1.000, που 
θεωρήθηκε από τον Προϊστάμενο της Διεύθυνσης Τοπο- 
γραφικών Εφαρμογών με την 1643/2003 πράξη του και 
που αντίτυπό του σε φωτοσμίκρυνση δημοσιεύεται με 
την παρούσα απόφαση. 

Άρθρο 2 

Οι επιτρεπόμενες χρήσεις εντός του καθοριζομένου με 
το προηγούμενο άρθρο χώρου είναι: 

1. Κατοικία. 

Κατ’ εξαίρεση επιτρέπεται να χρησιμοποιούνται χώροι 
κτιρίων κατοικίας για άσκηση επαγγέλματος συμβατού 
προς την κύρια χρήση του κτιρίου (ιατρεία, δικηγορικά 
γραφεία κ.λπ.). 

2. Ξενώνες μικρού δυναμικού (περί 20 κλίνες). 
























1504 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


3. Εμπορικά καταστήματα, καταστήματα παροχής προ¬ 
σωπικών υπηρεσιών. 

4. Γραφεία, Τράπεζες, Ασφάλειες, Κοινωφελείς Οργα¬ 
νισμοί. 

5. Διοίκηση. 

6. Εστιατόρια. 

7. Αναψυκτήρια. 

8. Χώροι συνάθροισης κοινού (θέατρα, κινηματογρά¬ 
φοι, αίθουσες συγκέντρωσης κ.λπ.). 

9. Πολιτιστικά κτίρια και εν γένει πολιτιστικές εγκατα¬ 
στάσεις (βιβλιοθήκες, αίθουσες εκθέσεων). 

10. Κτίρια εκπαίδευσης (τριτοβάθμιας, ειδικής εκπαί¬ 
δευσης). 

11. θρησκευτικοί χώροι. 

12. Κτίρια κοινωνικής πρόνοιας (Υγειονομικά κέντρα, 
παιδικοί σταθμοί, οίκοι ευγηρίας κ.λπ.). 

13. Βιομηχανικές εγκαταστάσεις (χαμηλής και μέσης 
όχλησης). 

14. α) Βιοτεχνικές εγκαταστάσεις (χαμηλής και μέσης 
όχλησης). 

β) Επαγγελματικά εργαστήρια (χαμηλής και μέσης 
όχλησης). 

15. Κτίρια, γήπεδα αποθήκευσης. 

16. Κτίρια, γήπεδα στάθμευσης. 

17. Εγκαταστάσεις εμπορικών εκθέσεων. 

18. Αθλητικές εγκαταστάσεις. 

19. Ελεύθεροι κοινόχρηστοι χώροι (πλατείες, πάρκα, 
άλση, οδοί, παιδικές χαρές κ.λπ.). 

20. Εγκαταστάσεις μέσων μαζικών μεταφορών. 

Ειδικότερα για την εγκατάσταση βιομηχανικών και βιο¬ 
τεχνικών κτιρίων και επαγγελματικών εργαστηρίων απαι¬ 


τείται η εκπόνηση ειδικής μελέτης περιβαλλοντικών επι¬ 
πτώσεων (Μ.Π.Ε.), η οποία ακολουθεί και τις επιπλέον 
προϋποθέσεις που ορίζει η γενική μελέτη περιβαλλοντι¬ 
κών επιπτώσεων για το σύνολο του παραπάνω χώρου. Η 
μελέτη περιβαλλοντικών επιπτώσεων για τις επιχειρήσεις 
που εγκαθίστανται ελέγχεται από την Τεχνική Υπηρεσία 
υποστήριξης του Τ.Π.Π.Λ., εγκρίνεται δε με την διαδικα¬ 
σία που ορίζεται από την κείμενη νομοθεσία. 

Άρθρο 3 

1. Εντός του παραπάνω χώρου τα κτίρια ανεγείρονται 
στα τμήματα αυτού που φαίνονται με κόκκινη διαγράμμι¬ 
ση και με στοιχεία ΚΕ18 έως ΚΕ26 στο διάγραμμα του 
άρθρου 1. 

2. Καθορίζεται περίγραμμα των υφισταμένων κτιρίων 
και εγκαταστάσεων, όπως φαίνεται με κόκκινη γραμμή 
και με στοιχεία ΚΕΟ έως ΚΕ17 στο ίδιο ως άνω διά¬ 
γραμμα. 

3. Καθορίζεται περίγραμμα υπόγειου χώρου για την 
εγκατάσταση του γραμμικού επιταχυντή, όπως φαίνεται 
με διακεκομμένη κόκκινη γραμμή και με στοιχεία Υα στο 
διάγραμμα του άρθρου 1. 

4. Καθορίζονται οι παραπάνω όροι και περιορισμοί δό¬ 
μησης: 

α) Ο συντελεστής δόμησης του χώρου του Τ.Π.Π.Λ.: 

0 , 21 . 

β) Μέγιστο ποσοστό κάλυψης: δεκαπέντε τοις εκατό 
(15%) της επιφάνειας του χώρου του Τ.Π.Π.Λ. 

γ. Οι όροι δόμησης ανά κτιριακή ενότητα (Κ.Ε.) ορίζο¬ 
νται ως εξής: 


Κτιριακή Ενότητα σε τ.μ. 

Ποσοστό κάλυψης (%) 

Συντελεστής Δόμησης 

Ύψος* 

ΚΕΟ (1788,56) 

4,5 

0,06 

3,10 (σημειακά 11,00) 

ΚΕ1 (712,72) 

55 

0,81 

11,80 

ΚΕ2 (1563,04) 

53 

0,69 

10,30 

ΚΕ3 (2709,36) 

63 

0,75 

10,33 

ΚΕ4 (10803,23) 

62 

0,85 

20,90 (τμηματικάΙΙ,ΟΟ) 

ΚΕ5 (545,64) 

74 

0,74 

9,10 

ΚΕ6 (1330,17) 

59 

0,54 

7,00 

ΚΕ7 (18,47) 

100 

1,00 

4,20 

ΚΕ8 (14170,86) 

69 

0,84 

19,50 

ΚΕ9 (75,34) 

100 

1,51 

12,00 

ΚΕ10 (256,46) 

100 

1,61 

14,00 

ΚΕ11 (163,10) 

100 

1,00 

7,00 

ΚΕ12 (5978,82) 

33 

0,43 

17,20 

ΚΕ13 (1688,28) 

100 

1,00 

6,00 

ΚΕ14 (5475,13) 

51 

0,90 

16,50 

ΚΕ15 (74,44) 

100 

1,00 

6,00 

ΚΕ16 (354,81) 

100 

1,68 

18,50 

ΚΕ17 (27,43) 

100 

1,00 

11,00 

ΚΕ18 (774,64) 

31 

0,31 

11,00 

ΚΕ19 (291,63) 

24 

0,17 

11,00 

ΚΕ20 (2072,11) 

69 

1,38 

11,00 (τμηματικά 9,00) 

ΚΕ21 (1681,61) 

100 

1,77 

9,00 

ΚΕ22 (1304,84) 

54 

0,74 

7,00 

ΚΕ23 (350,00) 

100 

2,80 

11,00 

ΚΕ24 (1300,38) 

39 

0,78 

7,00 

ΚΕ25 (4398,10) 

43 

0,66 

11,00 

ΚΕ26 (4229,42) 

93 

2,49 

7,00 (σημειακά 9,00) 

Άρθρο 4 

Καθορίζονται ειδικοί όροι και περιορισμοί δόμησης ως 
εξής: 

Α. Υφιστάμενες Κτιριακές Ενότητες: 

1. Οι υφιστάμενες Κτιριακές Ενότητες (ΚΕΟ έως και 
ΚΕ17) διατηρούν τη βασική οργάνωση και κατασκευαστι¬ 
κή δομή τους. Επιτρέπονται μετά από κατάλληλη τεκμη¬ 
ρίωση και χωρίς αλλοίωση του αρχιτεκτονικού τους χα¬ 
ρακτήρα για την ανάδειξη της τυπολογίας και γενικά της 
οργάνωσης, μορφολογίας και δομής των κτιρίων χωρίς 
υπέρβαση των καθοριζομένων στο άρθρο 3, όρων δόμη¬ 
σης, οι εξής εργασίες: 

α. Επισκευή, αποκατάσταση ή και ανακατασκευή των 
κτιρίων. 

β. Διαρρύθμιση των χώρων, όπου είναι απαραίτητο για 
λόγους λειτουργικούς, στατικούς ή κατασκευαστικούς, 
χωρίς να προσβάλλεται ο χαρακτήρας του κτιρίου και 
σύμφωνα με τις διατάξειςτης παρούσας απόφασης. Στην 
κατηγορία αυτή περιλαμβάνεται και η μετατροπή τμήμα¬ 
τος των ημιυπαίθριων χώρων σε κλειστούς περιορισμέ¬ 
νου εμβαδού, χωρίς αλλοίωση του συνολικού χαρακτήρα 
τους για την εξυπηρέτηση των νέων χρήσεων ημιυπαί- 
θριας μορφής. 

γ. Προσθήκες περιορισμένου εμβαδού και όγκου για 
την εξυπηρέτηση των προσβάσεων ή των λειτουργικών 
συνδέσεων των κτιρίων για την εξυπηρέτηση των νέων 
χρήσεων, σύμφωνα με τους προβλεπόμενους με την 
παρούσα απόφαση ειδικούς όρους και περιορισμούς δό- 
μησης. 

2. Απαγορεύεται η μεταβολή του ύψους και του τρόπου 
στέγασης των κτιρίων στις υφιστάμενες Κτιριακές Ενότη¬ 
τες (ΚΕΟ έως και ΚΕ17). Κατ’ εξαίρεση και εφόσον αιτιο¬ 
λογείται πλήρως, επιτρέπεται: 

α) Η μεταβολή του ύψους κτιρίων, τα οποία προορίζο¬ 
νταν για δευτερεύουσες, βοηθητικές δραστηριότητες και 
μπορούν να θεωρηθούν ως κτίρια συνοδείας, για λόγους 
αναβάθμισης του περιβάλλοντος και ανάδειξης των δια¬ 
τηρητέων κτιρίων. 

β) Η κατάλληλη διαμόρφωση της στέγης, ώστε να δύ- 
ναται να δεχτεί τις απολήξεις μηχανολογικών εγκαταστά¬ 
σεων απαραιτήτων για τη λειτουργία του κτιρίου ή για την 
εγκατάσταση πειραματικών τεχνολογικών συστημάτων 
(π.χ. για εξοικονόμηση ενέργειας) ή για την εξυπηρέτηση 
της παραγωγικής διαδικασίας. 

γ) Η κατασκευή υπεράνω της υφιστάμενης στέγασης 
βοηθητικών τεχνικών εγκαταστάσεων για την εξυπηρέτη¬ 
ση της νέας χρήσης. 

3. Τυχόν προσθήκες στις υφιστάμενες Κτιριακές Ενό¬ 
τητες εναρμονίζονται προς τα ύψη των κτιρίων της ενό¬ 
τητας, σύμφωνα με τους όρους δόμησης του παρόντος 
άρθρου. 

4. Επιτρέπεται, μετά από πλήρη αιτιολόγηση, η κατεδά¬ 
φιση νεωτέρων προσθηκών ή και μεμονωμένων μικρών 
κτιρίων, που δεν αποτέλεσαν σημαντικούς λειτουργικά 
χώρους της βιομηχανικής παραγωγής και είναι ασήμαντα 
από ιστορική και αρχιτεκτονική άποψη. 

Β. Νέες Κτιριακές Ενότητες: 

Ο καθορισμός του ύψους κάθε νέου κτιρίου πρέπει να 
τεκμηριώνεται με βάση όχι μόνο τις λειτουργικές ανά¬ 
γκες, αλλά και: 

α) την ένταξη του κτιρίου στο ανάγλυφο του εδάφους 
και τα διαμορφωμένα επίπεδα και αναβαθμούς, 


β) την εναρμόνιση του κτιρίου με τα υφιστάμενα κτίρια 
τόσο της Κτιριακής Ενότητας όσο και του συνόλου, 

γ) την προβολή ή αντιθέτως, την επιδιωκόμενη διακριτι¬ 
κότητα της παρέμβασης σε σχέση με τη συνολική άποψη 
του χώρου. 

Ειδικότερα, το μέγιστο επιτρεπόμενο ύψος των κτιρίων 
στις νέες Κτιριακές Ενότητες (ΚΕ18 έως και ΚΕ26) ορίζε¬ 
ται σε 11,00 μ. 

Κατ’ εξαίρεση μικρότερα ύψη ορίζονται για τις παρακά¬ 
τω νέες Κτιριακές Ενότητες ως εξής: 

- Στην ΚΕ21 το ύψος ορίζεται σε 9,00 μ. 

- Στις ΚΕ22, ΚΕ24και ΚΕ26 στα 7,00 μ. 

- Στην ΚΕ20 το νέο κτίριο κατασκευάζεται σε απόσταση 
τουλάχιστον 3,00 μ. από το υφιστάμενο κτίριο με λαιμό 
σύνδεσης μέγιστου ύψους 9,00 μ. 

Γ. Τα ακάλυπτα τμήματα του παραπάνω χώρου Τ. Π. Π.Λ. 
πρέπει να διαμορφωθούν κατά τρόπο που: α) να καλύ¬ 
πτουν τις λειτουργικές ανάγκες κίνησης και παραμονής 
πεζών (επισκεπτών, συναλλασσομένων και εργαζομένων) 
και οχημάτων, και β) να εναρμονίζονται με το ανάγλυφο 
και τα διαμορφωμένα επίπεδα του εδάφους, τις υπαί¬ 
θριες τεχνολογικές κατασκευές, το συσσωρευμένο υλικό 
βιομηχανικών καταλοίπων και τις ανάγκες εξυγίανσης, 
σύμφωνα με τις ειδικές μελέτες. 

Ειδικότερα τα παραπάνω τμήματα του χώρου ορίζονται 
ως εξής: 

1. Το ακάλυπτο τμήμα που χαρακτηρίζεται στο σχετικό 
διάγραμμα με στοιχεία Υπ περιλαμβάνει φυτεύσεις και 
διαμορφώσεις προσπέλασης πεζών και ανάδειξης των τυ¬ 
χόν υφιστάμενων υπαίθριων τεχνολογικών κατασκευών. 
Απαγορεύεται η διέλευση και στάθμευση τροχοφόρων. 

2. Στο ακάλυπτο τμήμα που χαρακτηρίζεται στο διά¬ 
γραμμα του άρθρου 1 με στοιχεία Υο επιτρέπονται τα 
κάτωθι: 

α) πλατείες, πλατώματα, υπαίθριοι χώροι συνάθροισης 
κοινού, καθιστικά και κερκίδες, 

β) προσβάσεις στο γήπεδο και στους δρόμους κυκλο¬ 
φορίας, 

γ) υπαίθριοι χώροι στάθμευσης. 

3. Στα ακάλυπτα τμήματα του χώρου επιτρέπεται για 
λόγους λειτουργικούς και μορφολογικούς η κατασκευή 
στεγάστρων και άλλων διαμορφώσεων, καταλλήλων για 
την εξυπηρέτηση των αναγκών συνάθροισης και κίνησης 
στο Τ.Π.Π.Λ., χωρίς να προσμετρώνται στην κάλυψη. Επί¬ 
σης, επιτρέπεται η τοποθέτηση φωτιστικών σημάνσεων, 
ιστών σημαιών κλπ καθώς και η εγκατάσταση κεραιών. 
Επιτρέπεται επίσης, όπου είναι αναγκαίο, η κατασκευή 
του απαραίτητου μηχανολογικού εξοπλισμού (π.χ. ανα- 
βατόρια) για την διευκόλυνση της πρόσβασης του κοινού. 

Τέλος, διατηρείται ο υπαίθριος χαρακτήρας του τεχνο¬ 
λογικού εξοπλισμού και κατασκευών των ακαλύπτων τμη¬ 
μάτων (υπαίθριες αποθήκες, δεξαμενές κ.λπ.). 

Άρθρο 5 
Γ ενικές διατάξεις 

1. Για οποιαδήποτε οικοδομική εργασία, εκτός από τις 
εργασίες αποκατάστασης κτιρίων που έχουν κριθεί δια¬ 
τηρητέα από το Υπουργείο Πολιτισμού και έχουν εγκεκρι¬ 
μένη μελέτη, απαιτείται η έγκριση της Επιτροπής Πολεο- 
δομικού και Αρχιτεκτονικού Ελέγχου (ΕΠΑΕ), διατηρου- 
μένων των επιπλέον απαιτού μενών εγκρίσεων που επι¬ 
βάλλονται από την κείμενη νομοθεσία. 

2. Για κάθε εργασία που αφορά διαμόρφωση, τροπο¬ 
ποίηση, ανάπλαση κοινοχρήστων χώρων απαιτείται η 
έγκριση της Επιτροπής Πολεοδομικού και Αρχιτεκτονι¬ 
κού Ελέγχου (ΕΠΑΕ). Κάθε έργο υποδομής των οργανι¬ 
σμών κοινής ωφελείας επιβάλλεται να είναι υπόγειο και 
επιλεκτικά μπορούν να διατηρηθούν στοιχεία των υφι¬ 
σταμένων δικτύων (στύλοι, καλωδιώσεις) σε όσες περι¬ 
πτώσεις κριθεί αυτό σκόπιμο για την διατήρηση του χα¬ 
ρακτήρα του χώρου. Η τοποθέτηση των μετρητών ηλε¬ 
κτρικού ρεύματος, όπως και κάθε άλλου στοιχείου των 
παροχών των οργανισμών κοινής ωφελείας, γίνεται σε 
θέση μη ορατή από τους κοινόχρηστους χώρους. 

3. Οι μονάδες κλιματισμού και λοιπές εγκαταστάσεις 
δεν επιτρέπεται ναπροεξέχουντωνόψεωντου κτιρίου. Σε 
περίπτωση τοποθετήσεως αυτών επί υφισταμένου κτι¬ 
ρίου οφείλουν να ενσωματώνονται στην όλη σύνθεση του 
κτιρίου. Κατά τα λοιπά ισχύειτο άρθρο 28του κτιριοδομι- 
κού κανονισμού. Όλες οι κατασκευές πάνω από το κτίριο, 
οι οποίες ορίζονται στο άρθρο ΙδτουΝ. 1577/1985, όπως 
τροποποιήθηκε με το άρθρο 13 του Ν. 2831/2000 πρέπει 
να ενσωματώνονται σε ενιαίο μορφολογικό σύνολο. 

4. Ως προς τα ακάλυπτα τμήματα του χώρου ισχύουν οι 
διατάξεις του άρθρου 17του Ν. 1577/1985, όπως τροπο¬ 
ποιήθηκε μετο άρθρο 14του Ν. 2831/2000. Σε περίπτωση 
κεκλιμένου εδάφους, επιτρέπεται η διαμόρφωση των 
ακάλυπτων τμημάτων με αναλλημματικούς τοίχους ή 
πρανή με μέγιστο ύψος ένα μέτρο και πενήντα εκατοστά 
του μέτρου (1,50 μ.), προσαρμοσμένα με τη μορφή του 
εδάφους και τη διαμορφωμένη κατάσταση αυτού. 

5. Απαγορεύεται η τοποθέτηση φωτεινών επιγραφών ή 
διαφημίσεων σε οποιαδήποτε θέση του κτιρίου, της περί- 
φραξης ή των ακαλύπτων. 

Απαγορεύεται, επίσης, η τοποθέτηση επιγραφών ή δια¬ 
φημίσεων σε κοινόχρηστους χώρους σε δένδρα ή στύ¬ 
λους. 


Επιτρέπονται οι περιορισμένων διαστάσεων επιτοίχιες 
επιγραφές που πληροφορούν για τυχόν χρήση των χώ¬ 
ρων των κτιρίων στην ελληνική γλώσσα, εφόσον αυτές 
δεν καλύπτουν και παραμορφώνουν τα αρχιτεκτονικά και 
μορφολογικά στοιχεία του κτιρίου. 

Στην περίπτωση που απαιτείται η αναγραφή ξενόγλωσ¬ 
σου τίτλου, αυτός πρέπει να περιλαμβάνεται με διακρι¬ 
τικότερα στοιχεία στην ίδια επιγραφή με τον ελληνό¬ 
γλωσσο. 

Επίσης, επιτρέπεται κατ’ εξαίρεση η τοποθέτηση επι¬ 
γραφών ειδικών κατασκευών μέσα στο περίγραμμα της 
κάθε Κτιριακής Ενότητας, η οποία αναφέρεται στη χρήση 
ή την ονομασία των Κ.Ε. Οι ως άνω κατασκευές πρέπει να 
έχουν περιορισμένη έκταση, ώστε να μην εμποδίζεται η 
θέα, το δε μέγιστο ύψος αυτών ορίζεται σε 9,00 μ. Γ ια τις 
υφιστάμενες επιγραφές και διαφημίσεις ορίζεται για την 
απομάκρυνση ή προσαρμογή τους προθεσμία τριών μη¬ 
νών από τη δημοσίευση της παρούσας απόφασης. Κατά 
τα λοιπά ισχύει το άρθρο 20 του Ν. 1577/1985 (Α' 210), 
όπως τροποποιήθηκε με το άρθρο 17 του Ν. 2831/2000 
(Α' 140). 

Άρθρο 6 

Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιανουάριου 2003 

οι ΥΠΟΥΡΓΟΙ 

ΥΦΥΠ. ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΠΟΛΙΤΙΣΜΟΥ 

ΡΟΔΟΥΛΑ ΖΗΣΗ ΕΥΑΓΓΕΛΟΣ ΒΕΝΙΖΕΛΟΣ 

ΥΠΟΜΝΗΜΑ 



Τρ: ορίζεται ως χώρος που περιλαμβάνει 
φυτεύσεις και διαμορφώσεις 
προσπέλασης πεζών και ανάδειξης των 

